Laikmetīgās mākslas centrs

Sorosa Mūsdienu mākslas centrs — Rīga

Latvijas Laikmetīgās mākslas centrs ir veidots uz Sorosa Mūsdienu mākslas centra-Rīga bāzes, kas 90. gados Latvijā bija nozīmīgākā organizācija, kura sniedza regulāru atbalstu laikmetīgās mākslas attīstībai. Sorosa Mūsdienu mākslas centrs-Rīga tika izveidots 1993.gadā kā viena no 20 Sorosa fonda mākslas programmām Austrumeiropā, kuras mērķis bija ar mākslas līdzdalību sekmēt atvērtas un demokrātiskas sabiedrības veidošanos.

Izglītība

Izglītības programmas ietvaros LLMC organizē lekcijas, mākslinieku portfolio prezentācijas, diskusijas, tematiskus seminārus, konferences un citus diskursīvus notikumus. Latvijas Laikmetīgās mākslas centrs veic arī pētījumus par dažādām mākslas parādībām, norisēm, vēsturi, māksliniekiem, kopsakarībām un problemātiku.

Informācijas centrs

LLMC informācijas krātuves bibliotēkā lasītājiem pieejami katalogi, mākslas un teorijas izdevumi un citi iespieddarbi par Latvijas un Eiropas valstu mākslu un tajā aktuālo problemātiku. Krātuve piedāvā arī plašu mākslas un kultūras žurnālu klāstu. LMC uzkrāj un papildina unikālu vizuālu un informatīvu materiālu krājumu par Latvijas un pasaules laikmetīgo mākslu, un laikmetīgās mākslas procesiem, sākot ar 20. gs. 60. gadiem. Datu bāzē ir ap 30 tūkstošiem informācijas vienību (attēli, publikācijas, videodarbi, izdevumi u.c). LMC informācijas krātuves bibliotēkā lasītajiem pieejami katalogi, mākslas un teorijas izdevumi un citi iespieddarbi par Latvijas un Eiropas valstu mākslu un tajā aktuālo problemātiku.

Izdevējdarbība

LMC izdod mākslas katalogus un izstāžu bukletus, sagatavo teorētiskus rakstu krājumus un tematiskus izdevumus, kā arī nozīmīgus nozares tekstu tulkojumus izdošana latviešu valodā, kas paver plašākai auditorijai iespēju iepazīties ar 20. gs otrās puses mākslas teorijas analītiskajiem darbiem. LMC veidotā "Nozīmīgu estētikas, vizuālās mākslas un kultūras teoriju sacerējumu tulkojumu sērija" ir centieni aizpildīt informācijas vakuuma telpu, kas radās pēc Sorosa fonda Latvija grāmatu sērija "Cilvēks un Sabiedrība" izdošanas beigām. Izdoto grāmatu skaitā ir:
Valters Benjamins "Iluminācijas",
Sūzena Sontāga "Par fotogrāfiju"
Rolāns Barts "Camera Lucida. Piezīme par fotogrāfiju" un "Sēru dienasgrāmata",
Boriss Groiss "Mākslas vara" un "Komunisms. Post scriptum",
Volfgangs Velšs "Estētikas robežceļi",
Mišels Fuko "Šī nav pīpe",
Žans Fransuā Liotārs "Postmodernais stāvoklis",
Moriss Merlo-Pontī "Acs un gars",
Sūzena Sontāga "Par fotogrāfiju",
Teodors Adorno "Apgaismības dialektika",
Nikolā Burjo "Attiecību estētika"

SURVIVAL KIT

SURVIVAL KIT ir ikgadējs, starpatutisks mākslas festivāls, kas radās 2009. gadā kā reakcija uz ekonomiskās krīzes radītajām pārmaiņām Latvijā un kuru organizē Laikmetīgās mākslas centrs. Festivāla mērķis ir pievērst uzmanību un veidot fantāzijas par izdzīvošanas stratēģijām mūsdienu pasaulē. Festivāls norisinās ārpus tradicionālajām izstāžu telpām un aicina māksliniekus domāt par aktuālajiem procesiem sabiedrībā un mākslā. Festivāla dalībnieki ir ne tikai mākslinieki, bet arī dažādu citu nozaru pārstāvji — arhitekti, zinātnieki, jaunie uzņēmēji, pedagogi un citi enerģijas pilni eksperti, kas attīsta un īsteno radošas stratēģijas problēmu laikmeta pārvarēšanai. Ik gadu festivālam tiek izvēlēta jauna norises vieta — kāda no Rīgas tukšajām ēkām, tādā veidā iezīmējot tās potenciālu un pilsētas iespējamās attīstības stratēģijas.

Digitalizācija

Latvijas Laikmetīgās mākslas centrs ir iesaistījies projektā, kura laikā, kopš 2011. gada, norisinās aptuveni 27 000 laikmetīgās mākslas darbu un 2000 kontekstuālu dokumentu digitalizācija ar mērķi padarīt tos pieejamus sabiedrībai ar "Europeana" portāla starpniecību.

Progrmma "Brigāde" (2010—2013)

Programmas "Brigāde" mērķis bija atbalstīt radošas iniciatīvas-uzņēmumus jeb "brigādes", kas ar kultūras un mākslas palīdzību spēj uzlabot Rīgas pilsētvidi, attīstīt vietējās kopienas, risināt sociālas problēmas un radīt finansiāli patstāvīgus risinājumus, tādējādi veicinot valsts ekonomisko izaugsmi. "Brigāde" ietvaros ikvienam interesentam — radošajam uzņēmējam, kas vēlās pretendēt uz atbalstu, tika dota iespēja apmeklēt dažādas radošās darbnīcas, lekcijas un diskusijas, lai izstrādātu vai uzlabotu savas idejas. Projektam tika piesaistīti vairāki viedokļa līderi un eksperti, kas aktīvi iesaistījās ne vien projektu vērtēšanā un atlasē, bet arī sniedza individuālus padomus jaunajiem uzņēmējiem.